Spadas kardinalvåpen (Palazzo Ossoli Soderini, Roma)
**Bernardino Spada** (født 21. april 1594 i Brisighella ved Ravenna, død 10. november 1661 i Roma) var en italiensk kardinal og erkebiskop.

Liv og virke
------------

### Bakgrunn

Bernardino Spada var sønn av markgreven Paolo Spada og hans hustru Daria Albicini. Faren var en velstående kjøpmann, som styrte sønnen mot en karriere i kirken, selv om familien tidligere i mange generasjoner hadde holdt på med gruvedrift.[]

Spada studerte i Bologna og i Perugia og avla i Roma doktorseksamener i litteraturvitenskap og rettsvitenskap.[] Han arbeidet i den romerske kurie fra 1617.

### Erkebiskop

Spada ble utnevnt til titulærerkebiskop av Tamiathis og ble bispeviet i kirken San Luigi dei Francesi i Roma den 8. desember 1623. Som erkebiskop ble han så sendt som pavelig nuntius til det franske hoff og var der til 1627. Da ble han pavelig delegat i Bologna.

### Kardinal

I 1626 utså pave Urban VIII Spada til kardinalprest, med *Santo Stefano al Monte Celio*  som tittelkirke; sener eskiftet han til *San Pietro in Vincoli*. Spada var *camerlengo* mellom den 13. januar 1638 og den 10. januar 1639. Han avsluttet sitt kardinalskap som kardinalbiskop av Palestrina.

I 1632 ervervet kardinal Spada Palazzo Capodiferro, som da fikk navnet Palazzo Spada. Han gav Francesco Borromini i oppdrag å oppføre en trompe l'œil-kolonnade i palasset.

Kardinal Spada begunstiget og hjalp frem mange av sine slektninger, og familien Spada ble en familie å regne med i byen for lang tid.[] Blant de han engasjerte seg for, var de i alt elleve barn fra ekteskapet mellom nevøen Orazio Spada med Maria Veralli. Av dem gjorde Fabrizio Spada, ikke minst takket være sin grandonkels hjelp[], likeså karriere i den pavelige kurie, ble i 1675 ikke bare kardinal, men dessuten kardinalstatssekretær.

Kardinal Spada ble først begravet i Cappella Spada i San Girolamo della Carità i Roma. Hans gravmonument ble utført av Ercole Ferrata. Senere ble kardinalens levninger overført til Cappella di San Carlo Borromeo i Santa Maria in Vallicella.

Referanser
----------

1. 1 2   Find a Grave, Find a Grave 139985140, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6t46n8c, besøkt 9. oktober 2017[Hentet fra Wikidata]
3. 1 2   RKDartists, rkd.nl, besøkt 23. august 2017[Hentet fra Wikidata]
4. ↑  «Spada, Bernardino». *Requiem – Die römischen Papst- und Kardinalsgrabmäler der frühen Neuzeit* **(tysk)**. Arkivert fra originalen 26. januar 2018. Besøkt 26. januar 2018.

Kilder
------

* «SPADA, Bernardino (1594–1661)». *The Cardinals of the Holy Roman Church* **(engelsk)**. Salvador Miranda. Arkivert fra originalen 26. januar 2018. Besøkt 26. januar 2018.
* «Bernardino Cardinal Spada». *Catholic Hierarchy* **(engelsk)**. Arkivert fra originalen 26. januar 2018. Besøkt 26. januar 2018.

Litteratur
----------

* Arne Karsten: *Kardinal Bernardino Spada; Eine Karriere im barocken Rom*, Göttingen 2001

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU
 |